Rigspolitiets rejsehold igang med at undersøge skudsagen fra Aalborg

- Vore foreløbige afhøringer og undersøgelser tyder på, at den 27-årige mand selv affyrede det skud, der dræbte ham. Sådan siger statsadvokat Elsemette Cassøe, Aalborg, til TV2/NORD. Den 27-årige mand fik onsdag aften under tumulter på Psykiatrisk Skadestue  i Aaborg fat i en politpistol. Han blev ramt af to skud og hos statsadvokaten, der efterforsker sagen, mener man altså foreløbig, at han selv trykkede på aftrækkeren. Manden gik amok på en adresse i Aalborg Øst. Politiet fik ham dæmpet ned og kørte ham til Psykiatrisk Skadestue. Her blev han igen voldsom, og det lykkedes ham at vriste en pistol fra en af politifolkene. Den gik af, og den den 27-årige blev ramt af to skud. Rigspolitiets rejsehold er "efter bogen" ankommet til Aalborg for at efteforske sagen, tilkaldt af statsadvokaten.